Unet
Unet nomas (egip.: wnt, pasenęs skaitymas – Un), (Pietinis) Hermopolio nomas (gr. ὁ Ἑρμοπολίτης νομός, lot. Nomos Hermopolites meridionalis) – Senovės Egipto (nuo III tūkst. pr. m. e.), 30 m. pr. m. e.-307 m. ir Romos Egipto provincijos administracinis teritorinis vienetas, priklausęs Aukštutiniam Egiptui ir žymėtas numeriu 14. Jo pavadinimas užrašomas simboliu „kiškis“, dėl to nomas dar vadinamas Kiškio nomu. Sostinė (niwt) buvo Chemenu (dab. el-Ašmuneinas, Ptolemėjų laikų Hermopolis) vakariniame Nilo krante. Kiti svarbūs miestai buvo Achetatonas, Antinopolis, Speos Artemidos. Pats nomas buvo abipus pagrindinės Nilo upės vagos, ir apėmė dalį dabartinės Asjuto muchafazos. Pietuose buvo Nedžefet-Pehu (14), o šiaurėje – Machedž (15) nomai.